Taiteilijaseura NYTE

Taiteilijaseura NYTE on Porissa toimiva vuonna 1987 perustettu taiteilijaseura ja taiteilijaryhmä, joka toimii myös nuorten taiteilijoiden foorumina. 

NYTE on ylläpitänyt pitkään galleriaa ja toimintakeskusta Porin keskustassa. Seura toimi 1990-luvun alussa myös performanssiryhmänä. Toiminta on taiteen uusiin muotoihin keskittyvää, ja tiloissa järjestetään näyttelyiden ohella performanssi- ja videotaidetapahtumia.

Tilat ja toiminta

Puutalo Maaherrankadulla Porin ydinkeskustan tuntumassa oli monipuolisen artivismin keskus, kunnes toimipaikka siirtyi. Talo purettiin 2011 kesällä, ja Galleria 3h+k sekä Taiteilijaseura Nyte muuttivat uusiin tiloihin Itsenäisyydenkadulle.Satakunnan Kansa

Näyttelytoiminnan ja performanssien ohella NYTE järjestää erilaisia tapahtumia, kuten Porin juhlaviikot, joka aiemmin sijoittui marras-joulukuulle. Vuodesta 2022 alkaen tapahtuman ajankohta on vaihdellut painottuen kuitenkin syksyyn ja loppuvuoteen.

Ennen purkua galleriatilojen tulevaisuus oli säännöllisesti uhattuna ja taloa puolustettiin taiteen keinoin useaan otteeseen. Performanssien ohella vuonna 2004 järjestettiin Muuri-projekti, jossa rakennettiin ylijäämälevyistä talon läpi muuri, jossa muun muassa graffitein vastustettiin purkamista. Seuraavana vuonna järjestettiin 'arkeologiset kaivaukset' talon edustalla.Porin yliopistokeskus

Toiminnan vaiheita

Taiteilijaseura NYTE aloitti 1987 poikkitaiteellisena taiteilijaryhmänä, johon kuului kuvataiteilijoiden ohella muun muassa elokuva-alan väkeä. Toiminnan alkaessa NYTEssä oli runsaat kymmenen jäsentä.Nyten Diesel, Satakunnan Työ 9.9. 1989. Samana vuonna perustettiin Helsingissä kokeellinen taideyhdistys Muu ry.

Näyttelyaktiivisuutta 1980-luvulla
Ensimmäisiä näyttelyitä olivat Antteborg kauppatorin varrella ja Diesel Porin linjojen purettavassa tallissa, molemmat vuonna 1987 sekä Pro gradu, Pro forma -tilateos Poriginal galleriassa seuraavana vuonna. Alkuvaiheessa puheenjohtajana toimi Henry Merimaa, muita aktiiveja olivat muun muassa Kaisu Koivisto, Esko Railo, Veijo Setälä ja Rolf Lehtinen.

NYTEn 3h+k-niminen galleria ja sosiaalikeskus aloitti nimellä 1h+k. Galleriatoiminta aloitettiin maaliskuussa 1989. Avajaisnäyttelyssä oli esillä virolaistaiteilijoiden Jüri Okasin, Siim-Tanel Annusin ja Leonhard Lapinin teoksia.NYTE omaan kotiin. Satakunnan Kansa 3.3.1989. Keittiössä oli esillä NYTEn jäsenten teoksia sekä luettavana alan lehtiä ja julkaisuja. Huhtikuussa oli esillä Erkki Pirtolan teoksia.Aikamme sankarit. Satakunnan Työ 13.4. 1989. NYTEn jäsenten Kaisu Koivisto, Rolf Lehtinen, Henry Merimaa, Veijo Setälä ja Sinikka Santikko toteuttama installaatio Eräs marssi oli esillä Kriittisen korkeakoulun tilassa Helsingissä, Kasarminkatu 19:ssä elokuun alkupuolella. Installaatio koostui rautakehikkoon punotuista sinisistä ja harmaista vaatteista jotka muodostivat ampiaispesää tai pehmeää laivaa muistuttavan muodon. Osa vaatteista oli viikattu laivan pohjalle. Teokseen kuului humisevat sähkötuulettimet, jotka liikuttivat seinälle ripustettuja vaaleanpunaisia arpalappuja.

Performansseja 1990-luvun alussa
Etenkin 1990-luvun alkupuoliskolla NYTE tunnettiin performansseistaan. Vuosina 1990-1991 toteutettiin monia performansseja, kuten Poru-aktio, Porin Teatterin 60-vuotisjuhlaan tehty Virutus, Juhla-Tanssi Porin taidemuseossa uuden vuoden juhlassa ja Jäähäät Porin kauppatorilla mieskuoro Huutajien kanssa. 
Porin taidemuseo: Taidemuseon näyttelyohjelma kevätkaudella 2011 Viitattu 10.3.2011Taiteilijaseura NYTE:n toteuttamia performansseja Porissa 1900-luvulla Viitattu 10.3.2011.
Nyte palkittiin 1990 Turun ja Porin läänin taidepalkinnolla. Huhtikuussa 1993 NYTE toteutti teoskokonaisuuden Arkipäivän syyhy, joka koostui Poriginal galleriassa 17.4. - 4.5.1993 pidetystä näyttelystä ja Porin taidemuseossa 23.4.1993 esitetystä performanssista.

NYTE 2000-luvulla
Taiteilijaseura NYTE:n 20-vuotisnäyttely oli esillä seuran galleriassa loppuvuodesta 2007. Näyttely esitteli seuran historiaa 1990-luvun videoiden koosteella ja lehtileikkein. Näyttelyyn oli kutsuttu nimekkäitä taiteilijoita, jotka olivat toimineet NYTE:ssä. Mukana olivat Kalle Hamm, Kaisu Koivisto, Henry Merimaa, Veijo Setälä ja Minna Soraluoma.Porin tapahtumakalenteri Viitattu 15.12.2009

Monet nykyiset NYTEläiset ovat opiskelleet Kankaanpään taidekoulussa, ja NYTEn gallerioineen sanotaan olevan yksi tekijä joka vetää nuoria taiteilijoita kaupunkiin.
Gallerian ja tapahtumien toiminnassa vaikuttaa myös T.E.H.D.A.S ry, jonka jäsenistö on osin sama kuin NYTEn.Mustekala.info, Performanssitaidetta länsirannikolla 2.6.2009 Anni Venäläinen  T.E.H.D.A.S. ry perustettiin Kankaanpäässä 2002 taidekoulusta valmistuvien tueksi, mutta se toimii Porissa ja Tampereella.Lindberg, Essi: Porin visuaalinen keskus, esiselityshanke Loppuraportti, s. 52, 56.  Viitattu 10.3.2011.

Lähteet

Aiheesta muualla
Taiteilijaseura NYTEn kotisivut

Luokka:Suomalaiset taiteilijaseurat
Luokka:Suomalaiset performanssitaiteilijat
Luokka:Sosiaalikeskus
Luokka:Porin kulttuuri